የኢትዮጵያ አየር መንገድ ወደ ኢኑጉ የመጀመሪያ በረራውን አደረገ
አዲስ አበባ፤ ነሐሴ 19/2005 (ዋኢማ) – የኢትዮጵያ አየር መንገድ የናይጄሪያ መዳረሻውን ከሌጎስ እና አቡጃ ቀጥሎ ወደ ሶስት ከተሞች ማሳደጉን ገልጿል፡፡ይህን ተከትሎም ወደ አፍሪካ ሃገራ የሚያደርገውን የበረራ ቁጥርም ወደ 46 አሳድጎታል፡፡የኢትዮጵያ አየር መንገድ ዋና ሥራ አስፈጻሚ አቶ ተወልደ ገብረማርያም እንዳሉት  አየር መንገዱ ወደ አፍሪካ ሃገራ የሚያደርገውን የበረራ መዳረሻዎች መጨመሩ በአህጉሪቱ ያለውን የንግድ ትስስር ለማሳደግ መልካም አጋጣሚ ይሆናል፡፡ዋና ሥራ አስፈጻሚው እንዳሉትም የናይጄሪያዋ ኢኑጉ ከተማ ያሰራችውን የአውሮፕላን ማረፊያ በመጠቀም የመጀመሪያው ዓለም አቀፍ በረራ ያደረገው የኢትዮጵያ አየር መንገድ መሆኑንም ገልጸዋል፡፡በኢትዮጵያ የናይጄሪያ ኤምባሲ በሚኒስቴር ማዕረግ የንግድ ተወካይ የሆኑት ቤዴ ኢቢህ በበኩላቸው የኢትዮጵያ አየር መንገድ ወደ ኢኑጉ አዲስ የጀመረው በረራ የሁለቱን ሃገራ የህዝብ ለህዝብ ትስስር እንደሚያጠናክረው ገልፀዋል፡፡እንደ ኢሬቴድ ዘገባ የኢትዮጵያ አየር መንገድ ዓለም አቀፍ የበረራ መዳረሻዎቹን ወደ 76 ማድረስ መቻሉንም አየር መንገዱ ገልጿል፡፡